Leyoneses

Os leyoneses (en leyonés llïoneses) son os habitants d'as provincias de Leyón, Zamora y Salamanca, que historicament facioron part d'una rechión dita Leyón, heredera de l'antigo Reino de Leyón, en a partita occidental d'a Meseta Norte. Toz os leyoneses, pero en especial os salmantins y os de l'este, son en un grau avanzato d'asimilación a los castellanos, que ocupan tamién a Meseta Norte y con os que comparten un modo tradicional de vida y institucions. A mas gran part d'os leyoneses parlan castellano, pero bi ha una minoría y arias marguinals d'o norte, nord-ueste y ueste que charran l'asturleyonés.

 Luenga 

As zagueras parlas asturleyonesas que charran os leyoneses se clasifican en o grupo occidental sobre tot. Bi ha una zona en a muga con o centro d'Asturias on se charran parlas d'o grupo central y un aria en a muga con Cantabria y l'este d'Asturias on se charra una parla d'o grupo oriental. Os leyoneses no tienen una variant propia de l'asturleyonés que los desepare d'os asturianos u mirandeses. En conchunto as pervivencias de l'asturleyonés se reivindican como idioma leyonés.

A mayor part d'os leyoneses parlan o mesmo castellano d'a Meseta Norte que os suyos vecins de Palencia, Valladolit u Avila pero con substrato leyonés, visible en o diminutivo -ino, cognato d'o diminutivo -ín de l'aragonés, pero d'uso muito mes extenso y regular, equivalendo semanticament a lo diminutivo -et.

Referencias

 Veyer tamién 
Reino de Leyón
País Leyonés
Leyonesismo

Categoría:Pueblos latinos
Categoría:Etnias d'Espanya